83.

kooskõlas parlamendi poolt vastu võetud eelarvestusega a) peab kiiduväärseks meetmeid, mida parlament on COVID-19 puhangu tõttu võtnud (sh uute ajutiste töömeetodite ning parlamendiliikmetele ja töötajatele mõeldud COVID-19 testimiskeskuse loomine); kordab, et nõuab, et peasekretär hindaks, milline on nende meetmete rahaline mõju parlamendi 2020. ja 2021. aasta eelarvele, ning esitaks tulemuse parlamendi eelarvekomisjonile 2020. aasta novembris; palub peasekretäril töötada välja üksikasjalikud suunised, kuidas edaspidi vääramatu jõu juhtumiteks paremini valmistuda, et parlament saaks olukorras, kus tavapäraselt enam töötada ei ole võimalik, jätkata seadusandliku funktsiooni täitmist; b) kordab, et palub juhatusel koostada üksikasjaliku tegevuskava kaugeleulatuvate keskkonnaalaste eesmärkide saavutamiseks ja oma CO2 jalajälje vähendamiseks, nagu on sätestatud juhatuse 16. detsembri 2019. aasta otsuses, ning esitada parlamendi eelarvekomisjonile iga-aastane tulemuste ülevaade; c) tuletab meelde, et soovib lähetuskulud, mis parlamendiliikmete registreeritud assistentidel tekivad parlamendi kolme töökoha vahelistel lähetustel, ühtlustada ametnike ja muude teenistujate hüvitiste tasandil; nõuab veel kord, et delegatsioonide tööd ja väljaspool Euroopa Liitu toimuvaid lähetusi reguleerivad rakendussätted vaadataks läbi, et kaaluda, kas registreeritud assistendid võiksid teatavatel tingimustel parlamendiliikmeid parlamendi ametlikes delegatsioonides ja ametlikel lähetustel saata; d) kordab oma nõudmist, et juhatus looks parlamendiliikmetele rohelistel nädalatel kohalolekuks täieliku paindlikkuse; e) rõhutab, et parlamendi eelarvekomisjon peab teadlike otsuste tegemiseks saama kogu parlamendi eelarvet puudutava teabe õigel ajal ja arusaadaval kujul; kordab tungivalt, et nõuab — üksikasjalikku analüüsi ja põhjendust kulude ja kokkuhoiu kohta, mida tekitab Ühendkuningriigi väljaastumine liidust, kusjuures konkreetsed numbrid tuleb parlamendi eelarvekomisjonile edastada 2020. aasta novembris; — uute Euroopa Elamuskeskuste loomise kulude üksikasjalikku jaotust 2021. aastal, kusjuures see peaks kajastama COVID-19 puhangu võimalikku mõju kohaliku turu uurimise võimalustele ja Euroopa Elamuskeskuste kasutuselevõtmisele; — uue külastajate strateegia ja nelja-aastase teavituskampaania kulude üksikasjalikku ülevaadet ning enne 2019. aasta Euroopa Parlamendi valimisi ja nende ajal toimunud kommunikatsioonikampaania põhjalikku hindamist; on arvamusel, et kõik uued teavitamismeetmed peaksid põhinema selle hindamise objektiivsel ja faktilisel analüüsil; — üksikasjalikku ja põhjalikku analüüsi diplomaatilise esinduse kulude kohta väljaspool Euroopa Liitu, täpsemalt Indoneesias (Jakarta), Etioopias (Addis Abeba) ja Ameerika Ühendriikides (New York); — lisaüksikasju Konrad Adenaueri hoone läänetiiva ehituse projektijuhtimise kulude kohta; — ülevaadet kõigis kolmes töökohas asuvatest teistest praegu üüritavatest parlamendi hoonetest, mis jäävad 2021. aastal kasutusse, ning energiakulude üksikasjalikku prognoosi; nõuab sellega seoses energia keskkonnasõbralikku säästmist; — analüüsi selle kohta, kuidas mõjutaks inimressursse ning eriti kirjaliku tõlke peadirektoraadi tõlkijaid ja tõlke sellise vahendi kasutuselevõtt, mis suudaks parlamendis toimuvaid mitmekeelseid arutelusid reaalajas transkribeerida ja tõlkida; — kinnisvarapoliitika valdkonnas läbipaistvat otsustusprotsessi; f) palub, et kui 2020. aastal parlamendi poolt Brüsselis asuva Paul-Henri Spaaki hoone renoveerimiseks või selle asemele uue ehitamiseks algatatud arhitektuurikonkurss on lõppenud, teeks juhatus teatavaks selle hoone tulevikku puudutava otsuse ja esitaks üksikasjaliku kulude jaotuse; tuletab meelde, et 2021. aasta eelarve sisaldab punkte Paul-Henri Spaaki hoone ehitustööde ettevalmistamiseks; g) tuletab meelde Euroopa Parlamendi 26. oktoobri 2017. aasta (13), 11. septembri 2018. aasta (14) ja 15. jaanuari 2019. aasta (15) resolutsioonides (milles käsitleti seksuaalse ahistamise ja väärkohtlemise vastast võitlust ELis ning meetmeid kiusamise ja seksuaalse ahistamise ennetamiseks ja selle vastu võitlemiseks) esitatud soovitusi; tunnustab peasekretäri võetud meetmeid, mille eesmärk on selliseid sündmusi ära hoida ja tõkestada; nõuab, et peasekretär esitaks lähituleviku programmi kohta kogu teabe; palub peasekretäril esitada juhatusele enne 2022. aasta eelarvestust hinnangu ahistamist käsitlevate uute menetluste kohta; on seisukohal, et töötajaid ja parlamendiliikmeid tuleks julgustada osalema koolitustel, et selliseid juhtumeid oleks parlamendis võimalikult vähe; h) tuletab meelde, et juhatus nõuab, et peasekretär uuriks nii kiiresti kui juriidiliselt võimalik, kuidas tagada vabatahtliku pensionifondi püsiv rahastamine; i) tuletab meelde, et palub peasekretäril kontrollida, et välised töövõtjad järgiksid Euroopa Parlamendi koristajate ja iseteenindusrestoranide töötajate puhul kõrgeimaid tööõigusnorme, eelkõige seoses COVID-19 kriisist tuleneva psühholoogilise surve ja töötingimustega;